<classify> WIZARA sita zitashirikiana kufanya sensa ya kilimo na mifugo Novemba, mwaka huu, Tanzania Bara na Visiwani. Akizungumza katika semina ya siku mbili ya wahariri na waandishi kutoka mikoa mitatu ya Dar es Salaam, Morogoro na Dodoma, jijini hapa jana, Mtakwimu Mwandamizi kutoka Idara ya Takwimu za Kilimo, Samweli Kawa alisema hiyo ni muhimu kupima kiwango cha umasikini nchini. Pamoja na Ofisi ya Mtakwimu Mkuu wa Serikali, wizara nyingine zitakazoshiriki katika sensa hiyo ya kilimo na mifugo ni Wizara ya Kilimo, Viwanda na Biashara, Mifugo na Uvuvi, Ofisi ya Rais Tawala za Mikoa na Serikali za Mitaa Tamisemi na Ofisi ya Mtakwimu Mkuu Zanzibar OCGS. Alisema sensa hiyo itahusisha mazao yote makubwa ya kilimo yakiwemo ya chakula, biashara na mazao ya bustani, mifugo aina zote, wafugaji wa samaki, nyuki na shughuli za jamii nchini. Alisema wakulima wadogo waliochaguliwa ni wenye mashamba ya mita za mraba 25 na mifugo kuanzia ngombe mmoja, mbuzi 50 na kuku 100 na kingine katika kaya na familia hizo. Kawa alisema sensa hiyo ni ya sampuli, itahusisha wakulima wakubwa na wadogo, wakulima wakubwa mashamba yatapitiwa na madogo yatachukuliwa machache kwa niaba ya mengine.Alisema takwimu za sensa hiyo pamoja na kutumika katika mipango ya serikali, zitatumika vyuoni kutoa mafunzo, uzalishaji na ufugaji; ufugaji wa samaki na nyuki na wadau. Alisema sensa hiyo itakuwa ya tano tangu kuanza, nyingine zilifanyika mwaka 19711972, 19931994, 20032004, 20072008 na hii ya mwaka huu 20182019 itakuwa ya tano.Alisema maandalizi yamefanyika kwa kuorodhesha kaya zitakazohusika, Tanzania Bara na Zanzibar, sampuli za kaya, na majaribio tayari ya madodoso yameshafanyika katika mikoa sita Bara na miwili Kaskazini Unguja na Kusini Pemba Visiwani. Alivitaka vyombo vya habari kuwa mabalozi kwa kuelimisha umma kushiriki na kutoa ripoti ya taarifa mbalimbali kuhusu sensa hiyo muhimu kwa maendeleo ya taifa. Mtakwimu Mkuu wa NBS, Dk Albina Chuwa alisema mafunzo hayo ya wahariri na waandishi yanalenga kuwajengea uwezo wa kuandika kwa usahihi takwimu zinazotolewa na ofisi hiyo.Mkurugenzi wa Utawala na Fedha, Daniel Andrew alisema mabadiliko ya sheria NBS tangu ile ya mwaka 1995 hadi ya 2019 yanalenga kupanua wigo wa upatikanaji wa takwimu hizo.Mwanasheria kiongozi wa NBS, Oscar Mangula alisema mabadiliko ya sheria mwaka 2019, yameruhusu taasisi kutolazimika kuripoti NBS wakati zinaenda kufanya utafiti nchini.  <topic>: kitaifa 